સારાંશ માટે દસ્તાવેજ: બીબીસીની ઓફિસમાં સુબ્રમણિયન સ્વામી

બીબીસીના સંવાદદાતા સલમાન રાવી સાથે ફેસબુક લાઇવ કાર્યક્રમમાં સુબ્રમણિયન સ્વામીએ આ વાત કહી હતી. 

બીબીસી સાથેની વાતચીતમાં સ્વામીએ તેમનાં નિવેદનો, રામ મંદિર, ધર્મ અને વિવાદો વિશે મોકળાશથી વાત કરી હતી. 

જીડીપીના આંકડામાં ઘાલમેલ શક્ય હોવાનું તેમણે તાજેતરમાં જણાવ્યું હતું. 

ભારતે ઇઝરાયલ વિરુદ્ધ મતદાન કર્યું ત્યારે સુબ્રમણિયન સ્વામીએ મોદી સરકારની ઝાટકણી કાઢી હતી. 

તમને આ પણ વાંચવું ગમશે

'મોદી મારા દોસ્ત'

બીબીસી સંવાદદાતા સલમાન રાવી સાથે સુબ્રમણિયન સ્વામી

''હું નરેન્દ્ર મોદી વિરુદ્ધ ક્યારેય કંઈ નથી બોલતો. તેઓ મારા દોસ્ત છે.''

''હું જે કહું છું તેનો ચાર-પાંચ મહિનામાં પક્ષ અમલ કરે છે. હું પક્ષના હિતની વાત કરું છું.''  

''ગુજરાતમાં બીજેપીએ બહુમતી મેળવી છે. 105 બેઠકો મળશે એવું મેં કહ્યું હતું, પણ 99 બેઠકો મળી.''  

''બીજેપીને 150 બેઠકો મળશે એવું જેણે કહેલું તેને પૂછો કે આવું કેમ ન થયું? ''

''તમે તેમને પૂછશો તો તેઓ એમ કહી દેશે કે એ તો ચૂંટણીનો જુમલો હતો.''

તમને હસતા રહેવા સામે કોઈ વાંધો છે? આ સવાલના જવાબમાં સુબ્રમણિયન સ્વામીએ જણાવ્યું હતું કે તેનો આધાર સંદર્ભ પર હોય છે. 

કોઈ મૂર્ખ રાજકારણમાં આવશે તો તેમને દુઃખ થશે, હસવું નહીં આવે. 

સુબ્રમણિયન સ્વામી બીજું શું કરે છે?

સુબ્રમણિયન સ્વામી

''ઘણા લોકો વિચારે છે કે હું બોલવા સિવાય બીજું શું કરું છું. લોકો આવું એટલે વિચારે છે કે હું જે કરું છું તે રૂટીન છે.''

''હું તો રાજકારણને જ મનોરંજન ગણું છું એટલે મારે બીજું કંઈ કરવાની જરૂર પડતી નથી.''

''મેં છેલ્લે 'ગાંધી' ફિલ્મ જોઈ હતી. એ ફિલ્મ અંગ્રેજોએ જ બનાવી હતી. મારા માટે આ દિવસો રોમેન્ટિક ફિલ્મો નિહાળવાના નથી.''

''મારો કોઈ પ્રિય અભિનેતા નથી. એમ.જી. રામચંદ્રનને તો હું કંઈ જ ગણતો નથી.''

''વિરેન્દ્ર સહેવાગ મારો ફેવરિટ ક્રિકેટર છે અને બીજો મહેન્દ્રસિંહ ધોની છે.''

2-જી સંબંધી પ્રયાસો નિષ્ફળ રહ્યા?

સુબ્રમણિયન સ્વામી

''2-જી મુદ્દાની શરૂઆત જ મેં કરી હતી. પહેલાં હાઈકોર્ટે એ સંબંધી અરજીને ફગાવી દીધી હતી. આજના જેવા સવાલ એ વખતે પણ કરવામાં આવ્યા હતા.''

''એ પછી હું સુપ્રીમકોર્ટમાં ગયો હતો અને 2-જી એક મોટો મુદ્દો બન્યો હતો.''

''આપણા દેશમાં ત્રણ સ્તરની કોર્ટ છે. આપણે એકમાં કેસ હારી જઇએ અને બીજીમાં જીતીએ.''

''2-જી વિશે કોર્ટે હમણાં જે ચુકાદો આપ્યો છે એ મૂર્ખતાપૂર્ણ છે. એ ચુકાદા સામે અમે અપીલ...\nદસ્તાવેજની સમાન ભાષામાં સારાંશ:
ભાજપના નેતા અને રાજ્યસભાના સભ્ય સુબ્રમણિયન સ્વામીએ જણાવ્યું છે કે વડાપ્રધાન નરેન્દ્ર મોદી તેમના દોસ્ત છે અને તેઓ તેમની ટીકા નથી કરતા.